**PREPRAVNÝ PORIADOK**

spoločnosti

**Richard Fatika - PREPRAVA OSÔB a TAXI 8+1.**
pre vykonávanie osobnej cestnej dopravy – taxislužby, vypracovaný v súlade so zákonom č. 56/2012 Z. z. o cestnej doprave, zákonom č. 8/2009 Z. z. o cestnej premávke, zákonom č. 40/1964 Zb. Občiansky zákonník

**Čl. I
Úvodné ustanovenia**

**1**. Tento prepravný poriadok upravuje prepravné podmienky spoločnosti **Richard Fatika – PREPRAVA OSÔB a TAXI 8+1** v postavení dopravcu /ďalej ako „dopravca“/ potrebné na uzavretie prepravnej zmluvy v taxislužbe /ďalej ako „Prepravný poriadok“/.
**2.** Prepravný poriadok nadobúda platnosť dňom jeho zverejnenia vo vozidle a na webovom sídle spoločnosti. Po zverejnení je jeho obsah súčasťou každej zmluvy o preprave a úprave práv a povinnosti účastníkov.
**3.** Na účely tohto Prepravného poriadku je Taxislužba prevádzkovanie osobnej dopravy vozidlami taxislužby ako prepravy jednotlivých cestujúcich alebo skupiny cestujúcich z miesta nástupu do cieľového miesta podľa zmluvy o preprave osôb.
**4.** Na účely tohto Prepravného poriadku sa dopravcom rozumie prevádzkovateľ osobnej cestnej dopravy – taxislužby odo dňa právoplatnosti koncesie, ktorá ho oprávňuje na poskytovanie prepravných služieb cestujúcim a ich batožine a s tým súvisiace služby na základe zmluvy o preprave osôb.

**Čl. II
Povinnosti dopravcu

Dopravca je povinný najmä:

a)** Prevádzkovať osobnú cestnú dopravu v taxislužbe podľa prepravného poriadku.
**b)** Zabezpečiť zverejnenie a sprístupnenie aktuálneho znenia prepravného poriadku vo svojom vozidle a na viditeľnom mieste. Taktiež musí byť súčasťou každej zmluvy o preprave.
**c)** Prepravovať cestujúcich podľa platného cenníka taxislužby a po uskutočnení prepravy vydať cestujúcemu potvrdenku o vykonanej preprave a zaplatení cestovného vo vozidle taxislužby.
**d)** Starať sa o bezpečnosť, pohodlie a pokojnú prepravu cestujúcich a o prepravu ich batožiny.
**e)** Označiť každé prevádzkované vozidlo svojim obchodným menom a prevádzkovateľom taxislužby.
**f)** Byť poistený pre prípad zodpovednosti za škodu spôsobenú prevádzkovaním osobnej cestnej dopravy v taxislužbe, cestujúcim a tretím osobám. Vozidlo musí mať platné poistenie PZP.
**g)** Ak na základe zmluvy s dopravcom poskytuje osobnú cestnú dopravu v taxislužbe iný vykonávajúci dopravca, ustanovenia tohto prepravného poriadku sa naňho vzťahujú v rovnakom rozsahu.

**Čl. III
Vozidlo taxislužby**

**1.** Vozidlom taxislužby môže byť len vozidlo, ktoré:
**a)** je podľa technickej prehliadky a emisnej kontroly spôsobilé na prevádzku,
**b)** má najmenej troje vstupných dverí do priestoru pre vodiča a cestujúcich,
**c)** je podľa osvedčenia o evidencii schválené na prepravu najmenej štyroch osôb a najviac deviatich osôb, vrátané vodiča, taktiež vozidlo na prepravu imobilných pasažierov,
**d)** je na predných ľavých a pravých dverách označene obchodným menom prevádzkovateľa taxislužby a telefónnym číslom objednávkovej služby,
**e)** má pevne zabudovaný funkčný taxameter spĺňajúci požiadavky na určené meradlá,
**f)** má na pravých predných dverách, vo vnútri vozidla taxislužby na mieste viditeľnom pre cestujúceho platný cenník taxislužby,
**g)** je poistené pre prípad vzniku zodpovednosti za škodu spôsobenú cestujúcemu na zdraví alebo na jeho majetku,
**h)** je vybavené funkčným strešným svietidlom žltej farby s nápisom TAXI, ktoré je na najvyššom bode vozidla uchytené magneticky alebo pevnou montážou na strešnom nosiči.

**2.** Osobné auto taxislužby pripravené na prepravu, ak má rozsvietené strešné svietidlo:
**a)** od uzavretia zmluvy o preprave s cestujúcim do ukončenia prepravy je strešne svietidlo vypnute,
**b)** osobné auto taxislužby, ktoré nevykonáva taxislužbu, má strešné svietidlo zakryté nepriehľadnou prikrývkou alebo je odmontované.
**c)** umožňuje prepravu najmenej 50 kg cestovnej batožiny pri plnom obsadení v rámci celkovej hmotnosti vozidla alebo ma batožinový priestor alebo ložný priestor s objemom najmenej 375 dm3
.

**Čl. IV
Výkon činnosti taxislužby**
**1.** Dopravca má prepravnú povinnosť v rozsahu prepravného poriadku.
**2.** Dopravca ponúka prepravu cestujúcich objednávkovou službou – telefónnym číslom, cez web formulár, mailom, formou sms, alebo cez WhatsApp, pričom vodič vozidla taxislužby zabezpečuje jej riadne a včasne vybavenie z vopred dohodnutého miesta. Cieľové miesto prepravy je určené prepravované cestujúcim pokiaľ nebolo vopred inak dohodnuté objednávateľom (Ak objednávateľ a cestujúci je inou osobou)
**3.** Vodič vozidla taxislužby je taktiež povinný prepraviť cestujúceho, ktorý prejaví záujem o prepravu na stanovišti taxislužby alebo kdekoľvek na ceste počas jazdy vozidla taxislužby bez cestujúceho okrem zastávok pravidelnej dopravy. **4.** Prepravná povinnosť vodiča taxislužby je podľa poradia na stanovisku taxislužby v danej lokalite kam patrí daná objednávka .Pokiaľ sa jedná o vozidlo zo zvýhodnenou cenou pre objednávajúceho toto vozidlo je uprednostnené pred ostatnými vozidlami čakajúcimi v rade . Vozidlá so zvýhodnenou cenou môžu byť zasielané pre cestujúceho kdekoľvek do miesta pristavenia. **5.** Cena za prepravu je ovplyvnená čakaním v križovatkách, cestných zápchach, prejazdených km, nakoľko taxametre sú vybavené počítaním času a prejazdených km.
**6.** Preprava sa uskutočňuje v súlade so zákonom po najkratšej trase s prihliadnutím na dopravnú situáciu. Po inej trase sa preprava môže uskutočniť iba so súhlasom alebo na návrh cestujúceho. Po uzavretí zmluvy o preprave s cestujúcim možno na prepravu po rovnakej trase vziať ďalšieho cestujúceho iba so súhlasom alebo na návrh cestujúceho, s ktorým bola uzavretá zmluva o preprave buď písomne ,alebo ústnou formou .
**7.** Pri objednávaní vozidla taxislužby je objednávateľ povinný uviesť :
**a)** meno objednávateľa alebo prepravovanej osoby,
**b)** nástupné a výstupné miesto prepravovanej osoby,
**c)** telefonický kontakt objednávajúceho prípadne kontakt na prepravovanú osobu.

**d)** špeciálne požiadavky (detská sedačka, podsedák, viac ks batožiny, počet, či ide o nadrozmernú batožinu, spôsob platby karta, hotovosť, faktúra..)

**e)** ak ide o prílet a odvoz z letiska, je cestujúci povinný nahlásiť nielen dátum a čas príletu, ale aj číslo letu. Ak cestujúci nenahlási číslo letu, vozidlo bude pristavené podľa času v objednávke a vodič si bude účtovať čakanie podľa platného cenníka.
**8.** Počas prepravy vodič a cestujúci nesmú vo vozidle taxislužby fajčiť, piť, jesť, na prednom sedadle manipulovať s príručnou batožinou, novinami, mapami alebo inými predmetmi, ktoré by mohli obmedziť výhľad vodiča vozidla taxislužby. V prípade porušenia je vodič oprávnený účtovať pokutu od 300€ až do výšky reálnych nákladov za čistenie, opravu.
**9.** V priestore pre cestujúcich možno prepravovať aj príručnú batožinu cestujúceho, ktorá nebude na obtiaž iným cestujúcim rsp nebude ohrozovať vodiča v bezpečnom vedení vozidla.
**10**. Objednávateľ musí pri objednávaní prepravy oznámiť taxislužbe aj prepravu nadrozmernej cestovnej batožiny, ako sú najmä barle, palice, kočíky, klietky, balíky, lyže, sane a iné veci, ktoré by mohli byť pri dopravnej nehode alebo prudkom pohybe osobného auta pre vodiča alebo pre cestujúceho nebezpečné, tieto možno prepravovať iba v priestore pre batožinu.
**11**. Batožinový priestor vozidla otvára a zatvára a batožinu nakladá a vykladá, umiestňuje alebo pripevňuje výlučne vodič vozidla taxislužby. Rovnako dvere vozidla, výstup a nástup z/do tretej rady sedadiel umožňuje výlučne vodič. **Cestujúcemu je táto činnosť PRÍSNE ZAKÁZANÁ z možného dôvodu poškodenia vozidla neodbornou manipuláciou s výbavou vozidla. Nerešpektovanie tohto bodu a poškodenie vozidla bude sankcionované vymáhaním spôsobenej škody na vozidle.**
**12.** Vo vozidle taxislužby sa môžu na miestach na to vyhradených prepravovať osoby a batožina, len do prípustnej užitočnej hmotnosti vozidla, pritom počet prepravovaných osôb nesmie byť vyšší, ako je počet miest vrátane vodiča uvedených v osvedčení o evidencii vozidla.
**13.** Na prednom sedadle vedľa vodiča možno prepravovať iba cestujúceho, ktorého umožňujú prepravovať predpisy o bezpečnosti a plynulosti cestnej premávky, každá prepravovaná osoba vo vozidle taxislužby počas prepravy je povinná použiť bezpečnostný pás, ktorým je vybavené vozidlo, inak zodpovedá za škodu, ktorá tým dopravcovi vznikne.

**14.** Po vykonanej preprave je vodič taxislužby povinný vydať cestujúcemu potvrdenie, ktoré obsahuje najmä:
**a.** číslo dokladu,
**b.** evidenčne číslo vozidla,
**c.** dátum jazdy,
**d.** obchodné meno prepravcu, adresu prevádzky prípadne sídlo firmy IČO, DIČ,
**e.** východiskové a cieľové miesto prepravy,
**f.** zaplatene cestovne s DPH a bez DPH.
**15**. Pri výkone taxislužby je vodič povinný mať vo vozidle taxislužby tieto doklady:
**a.** osvedčenie o technickom preukaze vozidla, osvedčenie o STK a EK
**b.** kópiu koncesnej listiny,
**c.** ID kartu vodiča v taxislužbe na viditeľnom mieste vo vozidle,
**d.** preukaz totožnosti vodiča,
**e.** doklady o ciachovaní taxametra ústavom legálnej metrológie,
**f.** montážny list od taxametra.

**Čl. V
Zmluva o preprave osôb, vznik, obsah**,

**1**. Zmluvný vzťah medzi dopravcom a cestujúcim vzniká na základe uzavretej zmluvy o preprave osôb podľa § 760 až 764 Občianskeho zákonníka (ďalej len „prepravná zmluva“).
**2.** Objednávateľ môže uzavrieť zmluvu o preprave osôb s cestujúcim aj nasledovným spôsobom:
**a)** prostredníctvom vodiča taxislužby na stanovišti taxislužby, alebo kdekoľvek na území určenom v koncesii, kde sa počas jazdy bez cestujúceho nachádza s vozidlom taxislužby,
**b)** vo svojom sídle, pričom prepravná zmluva sa uzatvára na základe písomnej objednávky cestujúceho, ktorý dáva bezpochyby najavo, že chce uzatvoriť prepravnú zmluvu a to za účelom prepravy na určené miesto, čím súhlasí aj s cenou dopravcu za vykonanie prepravy cestujúceho.
**2.** Pred uskutočnením prepravy a uzavretím prepravnej zmluvy ma cestujúci právo oboznámiť **sa s platným cenníkom taxislužby.
3.** Po vykonanej preprave je vodič taxislužby povinný vydať cestujúcemu potvrdenku, ktorá obsahuje najmä údaje podľa čl. IV ods. 14 prepravného poriadku.
**4.** Uzavretím prepravnej zmluvy vzniká dopravcovi povinnosť riadne a včas prepraviť cestujúceho do miesta určenia podľa zmluvných podmienok a podmienok prepravného poriadku.
**5.** Odmietnuť uzavretie prepravnej zmluvy a vykonanie prepravy môže vodič vozidla taxislužby podľa podmienok čl. VII prepravného poriadku.
**6.** Uskutočnením prepravy na základe uzavretej prepravnej zmluvy a podľa podmienok prepravného poriadku, vzniká cestujúcemu povinnosť zaplatiť určené cestovné podľa cenníka taxislužby. Odmietnutie zaplatenia cestovného sa rieši privolaním Polície. Cestujúci je v tomto prípade povinný zotrvať vo vozidle, čakať na príchod polície a strpieť úkony spojené so zistením totožnosti a osobných údajov. Cena celkového jazdného je v tomto prípade navýšené o čas čakania a čas riešenia políciou až do odchodu polície. Nezaplatenie jazdného je vymáhateľné súdnou cestou. Cestujúci je povinný zaplatiť dopravcovi zákonom určený úrok z omeškania.

**Čl. VI
Ukončenie platnosti zmluvy o preprave**

**1.** Dopravca môže od uzatvorenej prepravnej zmluvy odstúpiť, ak nie sú objednávateľom splnené podmienky prepravnej zmluvy alebo ustanovenia prepravného poriadku.
**2.** Vodič vozidla taxislužby môže od uzatvorenej prepravnej zmluvy odstúpiť, ak
a) cestujúci počas prepravy napriek upozorneniu vodiča vo vozidle taxislužby fajčí, konzumuje jedlo a nápoje alebo kŕmi prepravované zviera
b) na prednom sedadle manipuluje s príručnou batožinou, novinami, mapou alebo inou vecou, ktorou obmedzuje výhľad vodiča a ohrozuje vedenie vozidla taxislužby, alebo
c) inak ohrozuje jeho bezpečnosť (dáva ruky von z okna a obmedzuje výhľad do spätných zrkadiel) manipuluje s výbavou vozidla, znečisťuje interiér vozidla, bezdôvodné mení trasu a cieľ prepravy alebo
d) inak vzbudzuje obavy o bezpečnosť, zdravie a život vodiča alebo spolucestujúcich.
**3.** Cestujúci môže od uzatvorenej prepravnej zmluvy odstúpiť, ak dopravca alebo vodič vozidla taxislužby porušil zmluvné podmienky alebo podmienky prepravného poriadku.

**Čl. VII
Odmietnutie prepravy a nakladanie s nájdenými vecami**

**1**. Vodič vozidla taxislužby pripraveného na prepravu môže odmietnuť vykonať prepravu ak:
a) čas prepravy, cieľové miesto, trasa prepravy alebo iné okolnosti vzbudzujú u vodiča obavu o svoje zdravie, bezpečnosť prepravy alebo o vozidlo taxislužby,
b) vodičovi to neumožňuje technicky stav a priepustnosť cesty alebo bezpečnosť a plynulosť cestnej premávky na trase prepravy, najmä v dôsledku poveternostných vplyvov, poškodenia pozemnej komunikácie alebo dopravnej nehody,
c) cestujúci je zjavne pod vplyvom alkoholu alebo inej návykovej látky, pre znečistený odev hrozí znečistenie alebo poškodenie vozidla taxislužby, alebo obťažovanie vodiča počas prepravy,
d) to neumožňuje správanie sa cestujúceho, najmä ak je agresívny alebo je ozbrojený, alebo inak vzbudzuje u vodiča obavu o svoje zdravie, o bezpečnosť prepravy a o vozidlo taxislužby,
e) cestujúci má batožinu, ktorú vzhľadom na jej početnosť, veľkosť, hmotnosť alebo tvar nie je možné naraz prepraviť, alebo ktorá by mohla poškodiť alebo znečistiť vozidlo taxislužby,
f) cestujúci má záujem prepravovať zvieratá, ktoré vzhľadom na ich veľkosť, početnosť alebo správanie nie je možné prepraviť v priestore pre cestujúcich ani v batožinovom priestore.

g) nadrozmernú batožinu je možné prepraviť iba, ak to umožňuje priestor vozidla a neohrozí sa bezpečnosť a zdravie iných cestujúcich a vodiča a neohrozí bezpečnosť a plynulosť cestnej premávky (batožina nesmie obmedzovať akýkoľvek výhľad vodiča do zrkadiel a výhľad z vozidla)

h) vodič aj dopravca môže odmietnuť objednávku – jazdu aj z dôvodu vyššej moci (poľadovica, pád stromov, zosuv pôdy, záplavy, krupobitie, neprejazdnosť komunikácie, objednávka ktorej nástup rsp výstup je na nespevnenej komunikácii (poľná, lesná cesta) Ak vodič uzná jazdu vhodnú na pokračovanie aj po takejto ceste, cena jazdného na 1km sa zvyšuje o 100%. Ak bola jazda prerušená z dôvodu vyššej moci, vodič má nárok a cestujúci je povinný zaplatiť jazdné podľa taxametra, prípadne alikvótnu časť ceny, ak bola pevne dohodnutá vopred. V prípade ak je objednávka na nadrozmernú batožinu, a táto sa nevojde do vozidla vzhľadom na rozmery, vodič má nárok na minimálne jazdné podľa aktuálneho cenníka, aj keď preprava nebola vykonaná. Vozidlo však bolo pristavené a blokované pre iného možného zákazníka.
**2.** Vodič taxislužby je povinný, ak nájde stratenú vec cestujúceho vo vozidle taxislužby, ju vydať vlastníkovi. Ak vlastník nájdenej veci nie je známy alebo ak sa neprihlási v deň nálezu, vodič taxislužby je povinný vec ponechať v taxíku 24 hodín, po tomto čase je povinný odovzdať vec na Polícií.
**3.** Ak sa prihlási ten, kto vec stratil alebo zabudol v aute taxislužby, a nie sú pochybnosti o hodnovernosti jeho tvrdenia, vec sa mu vydá. Zákazník musí danú vec opísať, vedieť prípadne heslo, číslo... Prevzatie zákazník podpisuje nálezný protokol svojim podpisom a zároveň poskytne svoje os,údaje (meno priezvisko, tel.kontakt, č.OP)
**4.** Nálezca má právo na náhradu nevyhnutných výdavkov.

**Čl. VIII.
Zodpovednosť**

**1.** Za porušenie povinnosti taxislužby prepraviť podľa prepravného poriadku cestujúceho riadne a včas zodpovedá dopravca podľa § 763 ods.2 Občianskeho zákonníka.
**2.** V prípade, že došlo k neodôvodnenému meškaniu alebo neuskutočneniu prepravy z viny dopravcu alebo vodiča taxislužby, je dopravca povinný nahradiť škodu vzniknutú cestujúcemu tým, že preprava nebola vykonaná včas, nasledovne:
a) náhrada škody za omeškanie bude riešená pomernou zľavou na zaplatenom cestovnom,
b) náhrada škody za neuskutočnenie prepravy bude riešená úhradou cestovného podľa cenníka taxislužby,
**3.** Svojej zodpovednosti sa dopravca zbaví, ak preukaze, že škode nemohol zabrániť ani pri vynaložení všetkého úsilia, ktoré od neho možno požadovať.

**Čl. IX
Reklamácie, sťažnosti, náhrada škoda

1.** Cestujúci, alebo ten, kto je oprávnený z prepravy alebo v súvislosti s prepravou podávať reklamácie, a to bez zbytočného odkladu, najneskôr do 30 dní od vykonania prepravy. Cestujúci má právo sa telefonicky alebo písomne informovať na priebeh vybavovania reklamácie.
**2.** Cestujúci je oprávnený reklamovať chyby dopravy nasledovným spôsobom:
a) Doručením reklamácie na mail dopravcu.
b) Doručením písomnej reklamácie na adresu sídla dopravcu.
**3.** V reklamácii musí oprávnený vymedziť svoje požiadavky a stručne ich zdôvodniť. Ďalej musí pripojiť doklady osvedčujúce oprávnenosť jeho nároku ako aj doklady preukazujúce uskutočnenie prepravy( úhrada odplaty za prepravu).
**4.** Ak reklamácia nemá všetky náležitosti dopravca ihneď vyzve reklamujúceho na jej doplnenie v stanovenej lehote. Ak sa reklamácia nedoplní a nezašle v stanovenej lehote nie **kratšej ako 8 dni, považuje sa za nepodanú.**

**5.** Cestujúci, alebo ten, kto je oprávnený z prepravy alebo v súvislosti s prepravou podávať sťažnosť, musí ju uplatniť u dopravcu písomne, a to bez dlhého odkladu, najneskôr do 7 kalendárnych dni od skutočnosti na ktorú sa sťažnosť vzťahuje.
**6.** Ak cestujúcemu vznikne počas prepravy škoda na zdraví alebo na batožinách prepravovaných spoločne s nim alebo na veciach, ktoré mal pri sebe, zodpovedá za ňu dopravca podľa ustanovení zákona č. 40/1964 Zb. Občiansky zákonník o zodpovednosti za škodu spôsobenú prevádzkou dopravných prostriedkom (§ 427 až 431).
**7**. Ak ide o právo na náhradu škody na zdraví alebo na batožinách prepravovaných spoločne s cestujúcimi alebo veciach, ktoré mal pri sebe, toto právo sa môže uplatniť cestou súdu.
**8.** Pokiaľ oprávnený uplatňuje škodu spôsobenú na zdraví a veciach, alebo škodu spôsobenú odcudzením alebo stratou veci postupuje v zmysle § 106 Občianskeho zákonníka.
**9.** Právo na náhradu škody na batožinách cestujúceho prepravovaných spoločne s ním alebo veciach, ktoré mal cestujúci pri sebe, je cestujúci povinný písomné uplatniť najskôr u dopravcu, a to najneskôr do 30 dni odo dňa, kedy došlo ku škode, alebo do 15 dni odo dňa, keď sa poškodený dozvie o škode a o tom, kto za ňu zodpovedá.
**10**. Sťažnosti a reklamácie na plnenie záväzkov z prepravného poriadku a ich vybavovanie dopravcom podľa tohto článku môže preskúmať Slovenská obchodná inšpekcia.

**Čl. X
Mimoriadna udalosť**

**1**. Za mimoriadnu udalosť (ďalej v texte len „Mimoriadna udalosť“) pri výkone osobnej dopravy - taxislužby sa považuje:
a) dopravná nehoda vozidla taxislužby, prípadne ak je svedkom dopravnej nehody,
b) požiar vozidla,
c) úraz alebo náhle ochorenie cestujúceho alebo inej osoby.
**2**. Pri Mimoriadnej udalosti je vodič vozidla taxislužby povinný predovšetkým:
a) bezodkladne zastaviť vozidlo,
b) urobiť potrebné opatrenia na záchranu cestujúcich a majetku ohrozeného
Mimoriadnou udalosťou,
c) poskytnúť podľa svojich schopností a možností zranenej osobe potrebnú prvú pomoc a bezodkladne privolať odbornú zdravotnícku pomoc,
d) urobiť vhodné opatrenia, aby nebola ohrozená bezpečnosť cestnej premávky a umožniť jej obnovenie,
e) informovať o tejto skutočnosti dopravcu.
**3.** Ak pri Mimoriadnej udalosti došlo k zraneniu osoby alebo k jej usmrteniu, poškodeniu cesty alebo všeobecne - prospešného zariadenia, alebo ak došlo k hmotnej škode prevyšujúcej desať násobok minimálnej mesačnej mzdy zamestnanca, je vodič vozidla taxislužby povinný:
a) ohlásiť bezodkladne Mimoriadna udalosť policajnému organu,
b) zdržať sa konania, ktoré by bolo na ujmu vyšetrenia Mimoriadnej udalosti,
c) zotrvať na mieste až do príchodu policajného orgánu, alebo na toto miesto sa
bezodkladne vrátiť po privolaní pomoci, alebo po ohlásení Mimoriadnej udalosti,
d) informovať o tejto skutočnosti dopravcu.

**Čl. XI
Záverečné ustanovenia**

**1.** Tento Prepravný poriadok je súčasťou zmluvy o preprave, pričom dopravca a cestujúci majú právo v písomnej dohode upraviť práva a povinnosti odlišne ako sú upravené v Prepravnom poriadku.
**2.** Cestujúci uzavretím dohody o preprave prehlasuje, že ho dopravca oboznámil s právami a povinnosťami vyplývajúcimi zo Zmluvy o preprave, ako aj s právami a povinnosťami vyplývajúcimi z Prepravného poriadku. **3.** Dopravca si vyhradzuje právo na zmenu, resp. zrušenie Prepravného poriadku, pričom o zmenách bezodkladne informuje cestujúcich formou oznámenia vo vozidle dopravcu, ak cestujúci v zmluve uviedol e-mail adresu ( poštovú adresu ), bude mu doručená na túto adresu s uvedením dátumu, od ktorého tieto zmeny nadobúdajú účinnosť. Prepravný poriadok nadobúda účinnosť najskôr po 15 dňoch odo dňa zverejnenia oznámenia o jeho vydaní. V prípade, ak cestujúci nesúhlasí so zmenou Prepravného poriadku , je povinný svoj nesúhlas písomne oznámiť najneskôr do 30 dní odo dňa platnosti nového Prepravného poriadku . Ak sa dopravca a cestujúci nedohodnú inak, majú právo ukončiť vzájomné záväzkové vzťahy a vyrovnať si svoje vzájomné pohľadávky. Ak cestujúci vo vyššie uvedenej lehote neoznámi dopravcovi svoj nesúhlas so zmenou VOP, platí, že so zmenou súhlasí a akceptuje ponuku dopravcu a cestujúci sa odo dňa účinnosti zmeny riadia zmeneným Prepravným poriadkom .
**4**. Pôsobnosť tohto Prepravného poriadku alebo jeho časti možno vylúčiť iba písomnou dohodou cestujúceho a dopravcu. **5**. Tento Prepravný poriadok bol schválený rozhodnutím jediného majiteľa dopravcu dňa 30.9.2018 a sú účinné od 1.10.2018.

**6.** Tento Prepravný poriadok bol zverejnený dňa 10.11.2014. PREPRAVNÝ PORIADOK spoločnosti Richard Fatika - PREPRAVA A TAXI 8+1pre vykonávanie osobnej cestnej dopravy – taxislužby vypracovaný v súlade so zákonom č. 56/2012 Z. z. o cestnej doprave, zákonom č. 8/2009 Z. z. o cestnej premávke, zákonom č. 40/1964 Zb. Občiansky zákonník